בס"ד כו תמוז תשפ"ב   נקדים ונאמר שבכל שנה אסרו אכילת הבשר בצאת הצום כיוון שעיקר שריפת המקדש היה בי' באב. וממילא ממשיכים את האיסור עד למחרת (וחלוקים השיטות האם האיסור עד חצות או כל היום של י').  השנה כיוון שהצום חל בי' באב, ממילא צאת הצום ביום י"א אב, האם מחמירים גם כעת לא לאכול בשר בצאת הצום. או שמיד בצאת הצום מותרים באכילת הבשר. הרמ"א (סימן תקנ"ח) כותב בשם המהרי"ל להחמיר שלא לאכול בשר בצאת הצום הדחוי עד למחרת. ובלשונו: אם חל תשעה באב בשבת ונדחה ליום א', מותר לאכול בשר ויין יום ב', אבל בלילה אסור מפני אבילות של יום (מהרי"ל).  האחרונים אומרים שכל מה שהחמירו זה לגבי אכילת הבשר בלבד ולא לעניין שאר הדברים. שהם מותרים כבר במוצאי ט' באב. הכוונה שהכיבוס, הרחיצה והתספורת הכל מותרים מיד במוצאי הצום. אבל לגבי אכילת הבשר לפי הרמ"א הנ"ל החמירו עד למחרת.  לסיכום, יש המחמירים עד למחרת ביום, אך יש המקילים השנה הזו לאכול בשר מיד בצאת הצום. נראה שכל אחד יעשה כמנהג אבותיו.